FSN ASIA ບໍລິສັດການຕະຫຼາດດິຈິຕອລອັນດັບໜຶ່ງຂອງອາຊີ ເຂົ້າລົງທຶນໃນ ‘ບິສຈີຕອລ’
FSN ASIA ເຊິ່ງເປັນບໍລິສັດລູກຂອງ FSN (ຢູ່ໃນຕະຫຼາດຫຸ້ນ KOSDAQ) ເຂົ້າລົງທຶນໃນ ບິສຈີຕອລ (Bizgital) ບໍລິສັດການຕະຫຼາດດິຈິຕອລລະດັບແຖວໜ້າຂອງລາວ ແລະ ຈະເລັ່ງຂະຫຍາຍຕະຫຼາດໃນອາຊີຕາເວັນອອກສ່ຽງໃຕ້.
ບິສຈີຕອລ ໃຫ້ບໍລິການດ້ານການຕະຫຼາດດິຈິຕອລແບບຄົບວົງຈອນ ເຊິ່ງກວມເອົາການຕະຫຼາດຜ່ານສື່ສັງຄົມອອນລາຍ, ການຕະຫຼາດຜ່ານອິນຟລູເອນເຊີ ແລະ ດຳເນີນການດ້ານແພລດຟອມສື່ອອນລາຍ. ບິສຈີຕອລ ເປັນຜູ້ນຳໃນວົງການການຕະຫຼາດດິຈິຕອລໃນລາວ ໂດຍມີບໍລິສັດລະດັບໂລກຫຼາຍລາຍເປັນລູກຄ້າ. ຜູ້ບໍລິຫານຂອງບິສຈີຕອລມີປະສົບການໃນດ້ານທຸລະກິດ ແລະ ຄວາມຮູ້ດ້ານເຕັກໂນໂລຊີທີ່ກວ້າງຂວາງ. ໂດຍອີງໃສ່ຄວາມຮູ້ ແລະ ປະສົບການຂອງພວກເຂົາ, ບິສຈີຕອລ ສາມາດເຕີບໂຕຢ່າງວ່ອງໄວ ແລະ ກາຍເປັນບໍລິສັດການຕະຫຼາດດິຈິຕອລຊັ້ນນຳຂອງລາວ.
ການເຂົ້າລົງທຶນໃນກິດຈະການຂອງ ບິສຈີຕອລ ໃນຄັ້ງນີ້, FSN ASIA ມີແຜນທີ່ຈະຂະຫຍາຍຕະຫຼາດໃນອາຊີຕາເວັນອອກສ່ຽງໃຕ້ໃຫ້ຫຼາຍຂຶ້ນ. ປະເທດລາວຕັ້ງຢູ່ໃກ້ກັບໄທ ແລະ ທັງສອງປະເທດມີຄວາມຄ້າຍຄືກັນໃນຫຼາຍດ້ານ ບໍ່ວ່າຈະເປັນ ດ້ານວັດທະນະທຳ ແລະ ດ້ານພາສາ. ບັນດາບໍລິສັດລະດັບໂລກມີສຳນັກງານປະຈຳພາກພື້ນຢູ່ໃນໄທ ແລະ ມີການຂະຫຍາຍຕະຫຼາດຂອງຕົນເຂົ້າໄປໃນລາວເປັນຈຳນວນຫຼາຍໃນປັດຈຸບັນ. ເນື່ອງຈາກ FSN ASIA ຍັງມີ YDM Thailand (ບໍລິສັດດ້ານການຕະຫຼາດດິຈິຕອລລະດັບຊັ້ນນຳຂອງໄທ) ເປັນໜຶ່ງໃນບໍລິສັດໃນເຄືອ, FSN ASIA ໄດ້ມີແຜນທີ່ຈະເລັ່ງຂະຫຍາຍຕະຫຼາດເຂົ້າໄປໃນປະເທດລາວ ແລະ ອາຊີຕາເວັນອອກສ່ຽງໃຕ້ ໂດຍການເພີ່ມການຮ່ວມມື ແລະ ການເຮັດວຽກຮ່ວມກັນຢ່າງເຕັມທີ່ລະຫວ່າງ ບິສຈີຕອລ ແລະ YDM Thailand.
ທ່ານ Changhyun Cho, ປະທານກຳມະການບໍລິຫານຂອງ FSN ASIA ກ່າວວ່າ “ພວກເຮົາຮູ້ສຶກຕື່ນເຕັ້ນທີ່ສຸດ ແລະ ດີໃຈທີ່ໄດ້ເຂົ້າລົງທຶນໃນກິດຈະການຂອງບໍລິສັດການຕະຫຼາດດິຈິຕອລລະດັບຊັ້ນນຳຂອງລາວ ເຊິ່ງທຸລະກິດຂອງພວກເຂົາໄດ້ມີການເຕີບໂຕຢ່າງຕໍ່ເນື່ອງທ່າມກາງຄວາມທ້າທາຍຈາກການລະບາດຂອງພະຍາດໂຄວິດ-19 ທີ່ພວກເຮົາບໍ່ເຄີຍປະສົບພົບພໍ້ມາກ່ອນ.” ແລະ “FSN ASIA ຈະສາມາດແບ່ງປັນບໍລິການດ້ານເຕັກໂນໂລຊີສື່ໂຄສະນາ (Ad-Tech) ແລະ ຄວາມຮູ້ດ້ານທຸລະກິດ ລວມທັງ ເຮັດໃຫ້ທຸລະກິດຂອງບິສຈີຕອລຂະຫຍາຍຕົວຈົນກາຍເປັນຖານທີ່ໝັ້ນແຫ່ງໃໝ່ຂອງຕະຫຼາດໃນພາກພື້ນອາຊີຕາເວັນອອກສ່ຽງໃຕ້.
FSN ASIA ເປັນສ່ວນໜຶ່ງຂອງທຸລະກິດລະດັບໂລກໃນກຸ່ມ FSN ASIA ເຊິ່ງໄດ້ສ້າງເຄືອຂ່າຍໃນບັນດາປະເທດໃຫຍ່ໆໃນອາຊີລວມມີ ສິງກະໂປ, ໄທ, ຫວຽດນາມ, ຈີນ, ໄຕ້ຫວັນ ແລະ ອິນໂດເນເຊຍ. FSN ASIA ໃຫ້ບໍລິການດ້ານການຕະຫຼາດຂ້າມພົມແດນແບບຄົບວົງຈອນ ໂດຍນຳໃຊ້ບັນດາບໍລິສັດການຕະຫຼາດສ້າງສັນ (Creative Marketing) ແລະ ເຕັກໂນໂລຊີດ້ານສື່ໂຄສະນາ ທີ່ຢູ່ໃນກຸ່ມ FSN ASIA. ນອກຈາກນີ້, FSN ASIA ຍັງໄດ້ຖືກເລືອກໃຫ້ເປັນໜຶ່ງໃນ “10 ອັນດັບ ບໍລິສັດການຕະຫຼາດດິຈີຕອລໃນອາຊີປາຊີຟິກ ປະຈຳປີ 2022” ເຊິ່ງຈັດໂດຍ MarTech ທີ່ເປັນວາລະສານລະດັບໂລກກ່ຽວກັບເຕັກໂນໂລຊີດ້ານການຕະຫຼາດ.